Ελληνική Ομοσπονδία Ράγκμπυ

Η **Ελληνική Ομοσπονδία Ράγκμπυ** (**Ε.Ο.Ρ.**) ιδρύθηκε το 2004 και ανήκει στην Παγκόσμια Ομοσπονδία Ράγκμπι (WR), διεθνή έκφραση του ράγκμπι γιούνιον (15 παικτών), όπως και της παραλλαγής ράγκμπι σέβενς (7 παικτών).

Το 2014 έγινε ανάκληση της ειδικής αθλητικής αναγνώρισης από τη Γενική Γραμματεία Αθλητισμού, ενώ την ευθύνη για το άθλημα στη χώρα ανέλαβε η Ομοσπονδία Χειροσφαιρίσεως Ελλάδος.

Τον Μάιο του 2023 ανακλήθηκε η ανάθεση στην Ο.Χ.Ε. και αναγνωρίστηκε εκ νέου ως αυτόνομη η Ελληνική Ομοσπονδία Ράγκμπυ λαμβάνοντας ειδική αθλητική αναγνώριση.

## Διοργανώσεις
Η Ελληνική Ομοσπονδία Ράγκμπι διοργανώνει τα εξής πρωταθλήματα:
* Πρωτάθλημα Ελλάδας ράγκμπι γιούνιον ανδρών: από την περίοδο 2005–2006.
* Πανελλήνιο πρωτάθλημα ράγκμπι σέβενς: από την περίοδο 2007–2008.

## Εθνική ομάδα
Η εθνική ομάδα ράγκμπι γιούνιον ανδρών συγκροτήθηκε από την ομοσπονδία το 2005. Αρχικά μετείχε στην κατηγορία 3D της ευρωπαϊκής ομοσπονδίας (FIRA). To 2007 ανέβηκε στην κατηγορία 3C. Το 2010, μετά την αναδιάρθρωση των κατηγοριών, κατατάχθηκε στην κατηγορία 2D όπου αγωνίζεται για το ευρωπαϊκό κύπελλο εθνών. Συμμετείχε για πρώτη φορά στα προκριματικά του παγκοσμίου κυπέλλου 2011 που έγινε στη Νέα Ζηλανδία. Η εθνική ομάδα ράγκμπι σέβενς ανδρών αγωνίστηκε στο προ-ολυμπιακό τουρνουά του 2015 για τα τελικά του Ρίο 2016.

## Σύλλογοι
Οι ελληνικοί σύλλογοι ράγκμπι που μετείχαν παλαιότερα στα πρωταθλήματα ήταν:
* Αθλητικός Σύλλογος Ράγκμπι Αθηνών (Αthens Rugby RFC)
* Ηρακλής Θεσσαλονίκης
* Κολοσσοί Ρόδου
* Λέοντες Θεσσαλονίκης (Thessaloniki Lions)
* Μακεδόνες Εύοσμου
* Μεγάλα Καλύβια Τρικάλων
* Σπάρτακος Θεσσαλονίκης
* Σπαρτιάτες Αθηνών (Athens Spartans RFC)
* Σπρίνγκμποκς Αττικής (Αttica Springboks RFC)
* Λέοντες Θεσσαλονίκης (Lions)
* Πόλις Αιγάλεω Α.Σ. (Egaleo City Rugby)
* Αίολος Πάτρας (Patras' Rugby)

Στο πρωτάθλημα 2011-2012 συμμετέχουν οι: Αθήνα, Ηρακλής, Κολοσσοί, Λέοντες, Σπαρτιάτες, Άττικα, Πόλις Αιγ. και και οι Ιππότες Ρόδου που ιδρύθηκαν ένα χρόνο πριν, αλλά δεν είχαν συμμετάσχει στο πρωτάθλημα.

Υπάρχει ακόμα και ο "Σύλλογος Ράγκμπυ της Πάτρας" (όχι ως Αίολος πια), οι "Τιτάνες Καβάλας" καθώς και οι West Side RFC των Δυτικών Προαστίων που δεν συμμετέχουν όμως στο πρωτάθλημα.

### Μετά την επαναναγνώριση της ομοσπονδίας (2023)
Μετά την εκ νέου αναγνώριση της ομοσπονδίας, το 2023 καταγράφησαν στο μητρώο της Γενικής Γραμματείας Αθλητισμού 23 σωματεία για το άθλημα του ράγκμπυ (γιούνιον):

# Αθλητικός Σύλλογος Ιάσων
# Αθλητικός Πολιτιστικός Σύλλογος Νίκη
# Αθλητικός Όμιλος Αγαστός
# Αθλητικός Πολιτιστικός Σύλλογος Τιτάνες
# Αθλητικός Πολιτιστικός Σύλλογος Δίας
# Ο Πρωταθλητής Χρήστος Τζοβάρας
# Αθλητικός Πολιτιστικός Σύλλογος Φλόγα
# Πρότυπη Ακαδημία Αβέρωφ και Ν. Πολιτείας Λάρισας
# Παναθηναϊκός Αθλητικός Όμιλος
# Αθλητικό Κέντρο Νέου Φαλήρου
# Δημοτικός Αθλητικός Σύλλογος Ωραιοκάστρου Θεσσαλονίκης
# Αθλητικός Σύλλογος ο Ιπποκράτης
# Παναθλητικός Σύλλογος Εθνικός Καρδίτσας
# Αθλητική Λέσχη
# Αθλητικός Όμιλος Ιωνικός
# Γυμναστικός Σύλλογος Αίολος Πατρών
# Αθλητικός Όμιλος Προμηθέας Δάφνης
# Αθλητικός Όμιλος Δίας Αχαρνών
# Αθλητικός - Εκπολιτιστικός Σύλλογος Λάρισας - οι Αετοί
# Αθλητικός Γυμναστικός Σύλλογος Λάρισας ο Σπάρτακος
# Αθλητικός Σύλλογος Θεσσαλονίκης ο Πύρρος
# Πρότυπος Αθλητικός Γυμναστικός Σύλλογος
# Νέος Γυμναστικός Σύλλογος Θεσσαλονίκης Ηρακλής 1908

## Παραπομπές


## Εξωτερικοί σύνδεσμοι
* Αρχειοθετημένος παλαιός επίσημος ιστότοπος
* Επίσημη ιστοσελίδα στο facebook

Κατηγορία:Ράγκμπι γιούνιον στην Ελλάδα
Ράγκμπι